På en ekstraordinær generalforsamling hos SF i Aalborg tirsdag aften, blev Jane Østergaard valgt som partiets spidskandidat til det kommende kommunalvalg i Aalborg Kommune. Jane Østergaard er byrådsmedlem og partiets gruppeformand samt politisk ordfører i byrådet. SF fik valgt fem kandidater ind i Aalborg Byråd. Da Jane Østergaard meddelte sin kandidatur som partiets spidskandidat til det kommende kommunalvalg, skabte det en del uro i partiet. Det er endt med at både byrådsmedlem Felix Henriksen og rådmand for Skole- og Kulturforvaltningen Anne-Dorte Krog har meldt sig ud af partiet. Jane Østergaard siger til TV2/NORD: - Vi skal komme os ovenpå balladen og se fremad. Vi skal ud og lave politik det er det, det handler om. Næste kommunalvalg afholdes 13. november 2013.

Referat:
SF i Aalborg har valgt Jane Østergaard som deres spidskandidat ved det kommende kommunalvalg.